Akhtar Chaudhry

Haque Nawaz Akhtar Chaudhry (født 1961) er en norsk politiker (SV).

 Politikk 
Han har vært fast møtende vararepresentant på Stortinget siden oktober 2007. Først som fast møtende vararepresentant for Kristin Halvorsen etter at Heidi Sørensen, som første vararepresentant, ble statssekretær i oktober 2007 og fra mars 2012 som vararepresentant for Heikki Holmås etter Holmås ble utnevnt til utviklingsminister. Han var også vararepresentant i perioden 2001-2005. 

8. oktober 2009 ble Chaudry valgt til 4. visepresident i Stortingets presidentskap.Gunnar Thorenfeldt: Akhtar Chaudhry (SV) blir visepresident på Stortinget Dagladet, 7. oktober 2009

Han var medlem av Oslo bystyre 1999-2007, og varamedlem 1995-99. Han har vært ansatt i Pakistan Norwegian Welfare Organization, vært tillitsvalgt i Sporveisbussens fagforening, vært fylkessekretær i Oslo SV, og sentralstyremedlem i SV.

Foran stortingsvalget i 2009 var det kampvotering mellom Chaudry og Heikki Holmås om andreplassen på lista til Oslo SV med stor mobilisering fra begge sider. Chaudry tapte voteringa (365 stemmer mot 406 til Holmås).Heikki Holmås vant nominasjonskampen VG, 9. desember 2008 Han ble deretter plassert på fjerdeplass på lista.

Han er medlem av Kringkastingsrådet (per 2023).

 Bakgrunn 
Akhtar Chaudhry ble født 23. juli 1961 i Lahore, Pakistan, og flyttet til Norge i 1982. Faren var lærer og moren hjemmeværende. Familien i Lahore fikk det vanskelig økonomisk da faren gikk av med pensjon og døde noen år senere. Den første tiden i Norge arbeidet han blant annet som løpegutt og vaskehjelp i et stort bakeri på Økern. Han jobbet en periode på bensinstasjon og fikk etter noen år abeid i Oslo sporveier. Han ble i 2006 av Association of International Professional & Business Women satt på en liste over landets ti mest innflytelsesrike innvandrere. Han har arbeidet i Oslo sporveier blant annet som t-banefører.

 Referanser 

 Eksterne lenker 



  Akhtar Chaudhrys nettsted
  Om Akhtar Chaudhry fra bystyret.oslo.kommune.no

Kategori:Stortingsrepresentanter for Oslo
Kategori:Stortingsrepresentanter fra SV
Kategori:Stortingsrepresentanter 2005–2009
Kategori:Stortingsrepresentanter 2009–2013
Kategori:SV-politikere i Oslo
Kategori:Nordmenn av pakistansk opphav
Kategori:Personer fra Lahore
Kategori:Pakistanske migranter til Norge